ANC verryk Afr. met talle terme | Netwerk24
Deur Jan Coetzer, Deben 15 Maart 2020 00:01
Jan Coetzer, Deben, skryf: Dr. Willem Botha van die Woordeboek van die Afrikaanse Taal bespreek periodiek nuutskeppings in die Afrikaanse taal op RSG.
Op hierdie terrein het die ANC-regering ook sy kant gebring en bygedra om ons taal met nuwe begrippe, benamings en betitelings te verryk.
Dit sluit byvoorbeeld die volgende in: HOP-huise, regstellende aksie, kwotastelsels, swart ekonomiese bemagtiging, demografiese verteenwoordiging, opkomende boere, voorheen benadeeldes, informele nedersettings, staatskaping, buurtwagte, motorwagte, gebottelde drinkwater en diensleweringsbetogings.
Ongelukkig is dié nuutskeppings nie almal juis ’n pluimpie of vleiend nie.
Die tyd sal leer of die beginsel van “onteiening sonder vergoeding” wel as ’n nuutskepping in die taal sal manifesteer.
Meer oor: Jan Coetzer | Brief Die Campbells kry goud met Bapsfontein-DVD - Maroela Media
Die Campbells kry goud met Bapsfontein-DVD
Die Campbells se Bapsfontein Live-DVD het goue status bereik. Foto: Verskaf
Die Afrikaanse duetbroers van Die Campbells, Harry en Tony Campbell, se DVD Bapsfontein Live het pas goue status bereik. Dié eer word toegeken aan sangers wanneer hulle meer as 10 000 eenhede van ŉ album of DVD verkoop.
Die groep het sedert sy debuut in die Suid-Afrikaanse musiekbedryf meer as 800 000 CD’s en DVD’s verkoop.
Die Bapsfontein Live DVD is verfilm in die historiese Bapsfontein Hotel. Die plek was die grootste trekpleister vir gewilde kunstenaars tussen die 1950’s en 1990’s. Hoewel die hotel verkoop is, het die Campbells die geleentheid gekry om ŉ laaste keer by die oorspronklike hotel op te tree voordat dit van eienaars verander.
“Ons het gevoel dit sal gepas wees om ons DVD hier te verfilm om hulde te bring aan hierdie plek wat so ’n belangrike rol in Afrikaanse en country-musiek gespeel het,” sê Tony Campbell. “Tydens die opname het dit gevoel asof ons in die voetspore van ikone loop en terselfdertyd nuwe herinneringe vir musiekliefhebbers skep. Ons is baie opgewonde dat die DVD so goed vaar.”
Afrikaanse musiek Bapsfontein musiekvideo's
[Video] TBF: ‘Merrie Krismis, my tjomma,’ sê Sorina en die Flooze
Niks TEEN die Campbells nie, of enige ander Suid Afrikaanse Kunstenaar nie, MAAR….is dit nie verspot maklik om 10 000 eenhede te verkoop in ‘n populasie van 50 miljoen nie? Of selfs 10 000 eenhede in ‘n populasie van 5 miljoen blankes nie? 10 000 eenhede beteken 0,2% van die blankes moet elkeen ‘n CD koop….of anders gestel 1 uit elke 500 blankes? As jy die hele populasie in ag neem, is dit regtig nie ‘n “prestasie” nie, is dit? Ek sal die dag “Afrikaanse” musiek koop as ek by n winkel inloop en daar is ‘n CD wat sê “Neil Diamond sings Steve Hofmyer”…..dan weet jy jy is goed. Voor dan? Hou verby…